CELEX: 62012TN0055
Language: da
Date: 2012-02-08 00:00:00
Title: Sag T-55/12: Sag anlagt den 8. februar 2012 — Chen mod KHIM — AM Denmark (rengøringsanordninger)

5.5.2012   
            
            
               DA
            
            
               Den Europæiske Unions Tidende
            
            
               C 133/27
            
         Sag anlagt den 8. februar 2012 — Chen mod KHIM — AM Denmark (rengøringsanordninger)
   (Sag T-55/12)
   2012/C 133/53
   Stævningen er affattet på engelsk
   
      Parter
   
   
      Sagsøger: Su-Shan Chen (Sanchong, Taiwan) (ved advokat C. Onken)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: AM Denmark A/S (Kokkedal, Danmark)
   
      Sagsøgerens påstande
   
   
               —
            
            
               Afgørelse truffet den 26. oktober 2011 af Tredje Appelkammer ved Kontoret for Harmonisering i det Indre Marked (Varemærker og Design) (KHIM) (sag R 2179/2010-3 annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-design, der begæres erklæret ugyldigt: Et design for produktet »rengøringsanordninger« — EF-designregistrering nr. 1027718-0001
   
      Indehaver af EF-designet: Su-Shan Chen
   
      Indgiveren af begæringen om, at EF-designet erklæres ugyldigt: AM Denmark A/S
   
      Begrundelse for ugyldighedsbegæringen: AM Denmark A/S har begæret erklæring om ugyldighed af EF-designet i henhold til artikel 4-9 og 25, stk. 1, litra e), i Rådets forordning nr. 6/2002; tredimensionel EF-varemærkeregistrering nr. 5185079 for varer i klasse 3 og 21
   
      Ugyldighedsafdelingens afgørelse: Det omtvistede registrerede EF-design erklæret ugyldigt
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 25, stk. 1, litra e), i Rådets forordning nr. 6/2002, idet appelkammeret fejlagtigt fastslog, at det ældre EF-varemærke blev brugt i det omtvistede EF-design. Endvidere skulle appelkammeret ikke have antaget, at det ældre varemærke i det mindste besad det minimum af det særpræg, der er nødvendig for registrering. Tilsidesættelse af artikel 9, stk. 1, litra b), i Rådets forordning nr. 207/2009, idet appelkammeret ikke anvendte denne artikel korrekt. Artikel 9, stk. 1, litra b), i forordning nr. 207/2009 giver i modsætning til det af Harmoniseringskontoret hævdede ikke andre parter for Harmoniseringskontoret ret til at forbyde brug af det omtvistede EF-design, idet der ikke foreligger risiko for forveksling. Navnlig har sagsøgerens EF-design og den anden parts varemærke ikke så stor lighed, at der forligger risiko for forveksling.